רבקה ורדי

רבקה ורדי (נולדה בכ"ב באדר ב' ה'תשל"ו, 24 במרץ 1976) היא מנהלת השלוחה החרדית של בצלאל ומקימתה.

ביוגרפיה 
רבקה ורדי נולדה לרב ראובן ולדליה שרבני. היא נישאה לרב יעקב ורדי (משיב בישיבת קול תורה). לאחר נישואיה החלה לעבוד בהוראה. לאחר תקופה התקבלה על ידי עיריית ירושלים לעבודה במנהל קהילתי רוממה בירושלים. עם פטירתה של המנהלת הקודמת, רבקה בלאו, מונתה למנהלת תחום האמנות במנהל הקהילתי, על אף גילה הצעיר - עשרים ואחת.

"אמן" - מרכז אמנות לציבור החרדי
מרכז האמנות לציבור החרדי נפתח על ידי עיריית ירושלים בשיתוף מנהל קהילתי רוממה.

החל משנת תשנ"ז (1997) ניהלה ורדי את מרכז האמנות לציבור ועמדה בראשו עד שנת תש"פ (2020).

המרכז החל את דרכו בפעילות אמנותית קהילתית לכלל הציבור החרדי החל מהגיל הרך וכלה בגיל הזהב. במסגרת זו נערכו עשרות פרויקטים לאוכלוסיות מיוחדות - נוער בסיכון, תשושי נפש ועוד, בתחומי האמנות השונים.

בשנת תשס"ב (2002) פתחה ורדי את החטיבה ללימודי תעודה, בה הוצע לראשונה לנשים חרדיות לימודים גבוהים באמנות, במחלקות צורפות, עיצוב פנים, צילום, קרמיקה ואמנות פלסטית. בחטיבה זאת הוכשרו מדריכות אמנות אשר היוו קדר מרצות לפיתוח ולשגשוגה של החטיבה הקהילתית.

בחטיבה ללימודי תעודה למדו מדי שנה 200 סטודנטיות.

במנהל קהילתי רוממה קיימה ורדי חוגים לבני נוער לגיל הזהב ולתשושי נפש, בנושאי אמנות.

כחלק מפעילויות המתנ"ס התאימה את מיזם "אוטו-מנות" מטעם אגף אמנויות של עיריית ירושלים לציבור החרדי. באמצעות המסגרת האמורה, ניידת האמנות אשר הכילה חומרים לסדנאות אמנות, הפיצה ורדי את בשורת האמנות בבתי ספר, בסמינרים ברחבי הערים החרדיות, וקיימה פעילויות אמנות למאות משתתפים מהקהילה החרדית. קהל היעד העיקרי היה ילדים, נערות, מבוגרים, ותשושי נפש.

השלוחה החרדית של בצלאל
בשנת תשע"ג (2013) יזמה והקימה את ה"שלוחה חרדית של בצלאל", המקנה תואר ראשון לנשים חרדיות בתחומי האמנות והעיצוב.

המחלקות הראשונות שנפתחו היו אמנות וארכיטקטורה. בשנת תשע"ח 2018 הוקמה מחלקה לתקשורת חזותית.

עד שנת תשע"ט (2019) פעלה השלוחה בשיתוף פעולה מלא בין אמן לבצלאל, וורדי ניהלה את שני המוסדות במקביל. לאחר מכן פוצלו המוסדות, ורבקה ורדי עברה לנהל את השלוחה החרדית של בצלאל בלבד.

במקביל, בשנת 2013, לאחר מאמצים גדולים ומשמעותיים של ורדי, הקצתה עיריית ירושלים שטח להקמת קמפוס לאמנות לציבור החרדי בכנפי נשרים, אשר נבנה בימים אלו. בשלוחה לומדות מדי שנה 200 סטודנטיות במחלקות השונות.

אמן והשלוחה החרדית של בצלאל מקיימים מדי שנה תערוכה בה מציגות בוגרות את יצירותיהן. בין האמנים ששימשו כמורים במקום היו דליה אריאלי, מולי בן ששון, אלי פטל, יוחאי אברהמי, אריה קורצווייל ועוד רבים אחרים.

ב-2021 הפיק בית הנשיא תערוכה בנתב"ג בשם "חמסה עלינו". בתערוכה הוצגה השלוחה החרדית של בצלאל כסמל לאמנות ואמונה.

פרסים
פרס העובד המצטיין מטעם עיריית ירושלים
פרס "נבחרי ירושלים" בקטגוריה קידום צעירים מטעם קהילת נשארים בירושלים - JLM לשנת 2020.

חיים אישיים
רבקה נשואה ליעקב, ואם לשבעה ילדים, שש בנות ובן, מתוכם שלושה נשואים. בשנת 2010 הכניסה רבקה לביתה ילד אומנה.

אחיה של רבקה הם ר' יהושע, ר"מ בישיבת קול תורה; ר' יעקב, ראש ישיבות אהל יוסף ואוצרות התורה; ר' מאיר, ראש קיבוץ בישיבת לב אליהו, ועוד.

קישורים חיצוניים

על רבקה ורדי 

 תמר רוזנפלד, מי שבאה מתוך אמונה, "פלטפורמה" כתב עת לחנוך מוזאלי, מוזיאון ישראל, אפריל 2016.
 רבקה ורדי, על המרכז לאמנות חזותית לציבור החרדי
 פרס נבחרי ירושלים בקטגוריה קידום צעירים מטעם קהילת נשארים בירושלים - JLM
 ברכה לרגל קבלת פרס נבחרי ירושלים באתר אמן - המרכז לאמנות ועיצוב לציבור החרדי
 דברי הנשיא בפתיחת שנת הלימודים האקדמית בבצלאל
רבקה ורדי באתר אומן

מרדכי גולדמן, האמנות החרדית שועטת קדימה, באתר אל מוניטור.
 - ראיון עם רבקה ורדי - גם כן תרבות

על השלוחה החרדית של בצלאל

הערות שוליים

חרדיות ישראליות
משפחת שרבני
מנהלות ישראליות
מנהלים ישראלים
חרדים ישראלים
סגל בצלאל
ישראליות שנולדו ב-1976
ישראלים שנולדו ב-1976